ประกาศคณะกรรมการประมงประจำจังหวัดแม่ฮ่องสอน เรื่อง กำหนดเขตพื้นที่รักษาพันธุ์สัตว์น้ำ พ.ศ. 2561
ประกาศคณะกรรมการประมงประจำจังหวัดแม่ฮ่องสอน
เรื่อง
กำหนดเขตพื้นที่รักษาพันธุ์สัตว์น้ำ
พ.ศ. ๒๕๖๑
 

โดยที่จับสัตว์น้ำในบริเวณฝายห้วยตำข่อน
บ้านผาบ่อง หมู่ที่ ๑ ตำบลผาบ่อง อำเภอเมืองแม่ฮ่องสอน จังหวัดแม่ฮ่องสอน
มีสภาพพื้นที่เหมาะสมที่จะเป็นแหล่งที่อยู่อาศัย
แพร่ขยายพันธุ์วางไข่และเลี้ยงตัวในวัยอ่อนของสัตว์น้ำ
ประกอบกับบริเวณดังกล่าวมีคลองชลประทานเชื่อมต่อบริเวณวัดผาบ่องใต้
มีพันธุ์สัตว์น้ำอาศัยอยู่เป็นจำนวนมาก ดังนั้น เพื่อเป็นการอนุรักษ์ทรัพยากรสัตว์น้ำให้สามารถใช้ประโยชน์อย่างยั่งยืน
จึงสมควรกำหนดมาตรการอนุรักษ์และบริหารจัดการให้เกิดความสมดุลทางธรรมชาติและรักษาทรัพยากรสัตว์น้ำและระบบนิเวศของแหล่งน้ำดังกล่าวไว้อย่างยั่งยืน
ตามหลักการป้องกันล่วงหน้าประกอบกับความในมาตรา ๕๖ แห่งพระราชกำหนดการประมง พ.ศ. ๒๕๕๘
บัญญัติห้ามมิให้ผู้ใดจับสัตว์น้ำ ในเขตพื้นที่รักษาพันธุ์สัตว์น้ำตามที่รัฐมนตรีหรือคณะกรรมการประมงประจำจังหวัดโดยอนุมัติรัฐมนตรีประกาศกำหนด

อาศัยอำนาจตามความในมาตรา ๒๘ วรรคหนึ่ง (๓) ประกอบมาตรา ๕๖
แห่งพระราชกำหนดการประมง
พ.ศ. ๒๕๕๘ คณะกรรมการประมงประจำจังหวัดแม่ฮ่องสอน โดยอนุมัติรัฐมนตรีว่าการกระทรวงเกษตรและสหกรณ์ออกประกาศไว้
ดังต่อไปนี้

ข้อ ๑ ให้ที่จับสัตว์น้ำฝายห้วยตำข่อน
บริเวณท้องที่บ้านผาบ่อง หมู่ที่ ๑ ตำบลผาบ่อง อำเภอเมืองแม่ฮ่องสอน จังหวัดแม่ฮ่องสอน
ตามแผนที่แสดงแนวเขตที่กำหนดแนบท้ายประกาศนี้เป็นเขตพื้นที่รักษาพันธุ์สัตว์น้ำ

ข้อ
๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๒๑ สิงหาคม พ.ศ. ๒๕๖๑
สิริรัฐ
ชุมอุปการ
ผู้ว่าราชการจังหวัดแม่ฮ่องสอน
ประธานกรรมการประมงประจำจังหวัดแม่ฮ่องสอน
[เอกสารแนบท้าย]

๑.
แผนที่ท้ายประกาศคณะกรรมการประมงประจำจังหวัดแม่ฮ่องสอน เรื่อง
กำหนดเขตพื้นที่รักษาพันธุ์สัตว์น้ำ พ.ศ. ๒๕๖๑

(ดูข้อมูลจากภาพกฎหมาย)






พิมพ์มาดา/จัดทำ
๒๔ ธันวาคม ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๒๒๒ ง/หน้า ๑๑/๑๑ กันยายน ๒๕๖๑